13.3.2013 Jurnalul Oficial al Uniunii Europene L 69/1 (Acte legislative) REGULAMENTE REGULAMENTUL (UE) NR. 216/2013 AL CONSILIULUI din 7 martie 2013 privind publicarea electronică a Jurnalului Oficial al Uniunii Europene CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 352, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere aprobarea Parlamentului European, hotărând în conformitate cu o procedură legislativă specială, întrucât: (1) Articolul 297 din Tratatul privind funcționarea Uniunii Europene (TFUE) se referă la publicarea în Jurnalul Oficial al Uniunii Europene (denumit în continuare „Jurnalul Oficial”) și la intrarea în vigoare a actelor juridice ale Uniunii. Regulamentul nr. 1/1958 (!), inclusiv orice modificare ulterioară a acestuia, stabileşte limbile oficiale ale insti- tuțiilor Uniunii Europene. Ediţia tipărită a Jurnalului Oficial, disponibilă în toate limbile oficiale ale instituțiilor Uniunii, este în prezent singura publicație obligatorie din punct de vedere juridic, deși acesta este disponibilă și online. În conformitate cu Decizia 2009/496/CE, Euratom a Parlamentului European, a Consiliului, a Comisiei, a Curții de Justiţie, a Curții de Conturi, a Comitetului Economic și Social European şi a Comitetului Regiunilor din 26 iunie 2009 privind organizarea și funcţionarea Oficiului pentru Publicaţii al Uniunii Europene (?), Oficiul pentru Publicaţii permite instituțiilor să îşi înde- plinească obligația de a publica texte legislative. Curtea de Justiţie a Uniunii Europene a statuat, în cauza C-161/06 Skoma-Lux sro/Celni reditelstvi Olomouc (?), că actele juridice ale Uniunii nu sunt opozabile persoanelor dacă nu au fost corect publicate în Jurnalul () Regulamentul nr. 1 de stabilire a regimului lingvistic al Comunității Economice Europene (JO 17, 6.10.1958, p. 385/58). () JO L 168, 30.6.2009, p. 41. () Rep., 2007, p. 1-10841. (10) Oficial şi că punerea la dispoziție a unor astfel de acte online nu echivalează cu o publicare valabilă în Jurnalul Oficial, în lipsa oricărei reglementări în această privință în dreptul Uniunii. Dacă publicarea în Jurnalul Oficial în format electronic ar constitui o publicare valabilă, accesul la dreptul Uniunii ar fi mai rapid și mai economic. Cu toate acestea, cetăţenii ar trebui să aibă în continuare posibilitatea de a obţine o versiune tipărită a Jurnalului Oficial de la Oficiul pentru Publicații. Comunicarea Comisiei intitulată „O agendă dipitală pentru Europa” subliniază că accesul la conținutul juridic online favorizează dezvoltarea unei pieţe interne digitale, ceea ce duce la beneficii economice şi sociale. Prin urmare, ar trebui stabilite norme care să asigure autenticitatea, integritatea și inalterabilitatea publicației electronice a Jurnalului Oficial. Prezentul regulament ar trebui să stabilească, de asemenea, normele aplicabile în cazurile în care, datorită unor circumstanțe neprevăzute şși excepţionale, nu este posibilă publicarea şi punerea la dispoziție a ediției electronice a Jurnalului Oficial. Directiva 1999/93/CE a Parlamentului European şi a Consiliului din 13 decembrie 1999 privind un cadru comunitar pentru semnăturile electronice (*) stabileşte efectele juridice ale semnăturilor electronice ca mijloc de autentificare. În scopul de a asigura autenticitatea, integritatea şi inalterabilitatea ediției electronice a Jurnalului Oficial, o semnătură electronică avansată bazată pe un certificat calificat și creată printr-un dispozitiv securizat de creare a semnăturii în confor- mitate cu directiva menționată oferă publicului garanții suficiente. Ar trebui să fie posibilă verificarea ediției Jurnalului Oficial semnate electronic prin utilizarea unor mijloace uşor accesibile. () JO L 13, 19.1.2000, p. 12.